ཉེ་སྔོན།ཀྲུང་གོ་བོད་ལྗོངས་གསར་འགྱུར་ཁང་དུ་འཕྲིན་གསར་འབྱོར་གསལ།མཚོ་སྔོན་སློབ་ཆེན་གྱིས་མཐོ་སྒང་རང་བཞིན་གྱི་ལུག་དག་དམིགས་སུ་བཟུང་ནས།སྲོལ་རྒྱུན་གྱི་ཕྱུགས་ཟོག་གི་རྒྱུད་སྤེལ་བའི་རྣམ་པ་ལས་ཕར་བརྒལ་ཏེ།མཐོ་སྒང་རང་བཞིན་གྱི་ལུག་དག་འཚོ་སྐྱོང་བྱ་བའི་ཐད་ལ་ཞིབ་འཇུག་བྱས་པར་གྲུབ་འབྲས་རྒྱ་ཆེན་བླངས།ཞིབ་འཇུག་གི་གྲུབ་འབྲས་འདི་ལས་མ་མོ་གཅིག་གིས་ལོ་གཉིས་ནང་ལུ་གུ་༣སྦྲུམ་ཐུབ་པའི་ཐད་ཀྱི་ལག་རྩལ་ལ་རྨང་གཞི་བརྟན་པོ་བཏིང་པ་དང་།ཆེད་མཁས་པས་དེ་ནི་རྒྱལ་སྤྱིའི་སྔོན་ཐོན་གྱི་ཆུ་ཚད་ལ་སླེབས་ཡོད་པར་བསྟན།ཤེས་གསལ་ལྟར་ན།མཐོ་སྒང་གི་ལུག་ནི་བོད་བརྒྱུད་ལུག་རིགས་ཡིན་པ་དང་།དེ་དག་ནི་བོད་རིགས་མང་ཚོགས་རྣམས་ཀྱིས་དུས་ཡུན་རིང་བའི་ནང་དུ།ཐུན་མོང་མ་ཡིན་པའི་རང་བྱུང་ཁོར་ཡུག་གི་ཁྲོད་ནས་འཚོ་སྐྱོང་བྱས་པའི་སྒོ་ཟོག་ཡིན་པ་དང་།དེ་ཡང་དེའི་ལུག་ཤ་དང་ལུག་བལ།ཀོ་བ་སོགས་ནི་མི་རྣམས་ལ་མཁོ་གལ་ཆེ་བའི་ཐོན་རྫས་ཡིན་པ་རེད།མཚོ་སྔོན་ཞིང་ཆེན་ནི་བོད་བརྒྱུད་ལུག་རིགས་འཚོ་སྐྱོང་བྱེད་པའི་རྟེན་གཞི་གཙོ་བོ་ཡིན་པ་དང་།བོད་བརྒྱུད་ལུག་རིགས་གསོ་སྐྱོང་བྱེད་པའི་ས་ཁུལ་དེ་དག་ཡང་སྐྱེ་ཁམས་ཁོར་ཡུག་དང་ཐོན་སྐྱེད་ནུས་པར་བརྟེན་ནས་རིགས་གསུམ་དུ་དགར་ཡོད་པ་སྟེ།མཐོ་སྒང་རང་བཞིན་དང་རི་ཁུག་རང་བཞིན།རྩ་སའི་རང་བཞིན་བཅས་སུ་དབྱེ་ཡོད།